b"\n_START_ARTICLE_\nMaria Elisabeth Hesselblad\n_START_SECTION_\nPrimers anys i conversi\xc3\xb3\n_START_PARAGRAPH_\nVa ser la cinquena de tretze fills del matrimoni format per August Robert Hesselblad i Cajsa Pettesdotter Dag, una fam\xc3\xadlia luterana de F\xc3\xa5glavik a la Prov\xc3\xadncia de V\xc3\xa4stra G\xc3\xb6taland._NEWLINE_El 1886 va haver de comen\xc3\xa7ar a treballar per ajudar en les despeses familiars. Al principi va buscar treball a Su\xc3\xa8cia, per\xc3\xb2 al final va emigrar als Estats Units d'Am\xc3\xa8rica el 1888, on va estudiar infermeria a l'Hospital Roosevelt de Nova York. All\xc3\xad va treballar com a infermera a domicili, la qual cosa la va posar en contacte amb la fe cat\xc3\xb2lica de molts dels pobres que atenia. Es va interessar per aquesta fe i, el 15 d'agost va rebre el baptisme condicional d'un sacerdot jesu\xc3\xafta, Giovanni Hagen, a la capella de l'Escola Preparat\xc3\xb2ria de la Visitaci\xc3\xb3n a Georgetown, Washington, D. de C.\n_START_SECTION_\nVida religiosa\n_START_PARAGRAPH_\nHesselblad va pelegrinar llavors a Roma, on va rebre el sagrament de la confirmaci\xc3\xb3. Va visitar tamb\xc3\xa9 la casa de Santa Br\xc3\xadgida de Su\xc3\xa8cia, on la santa medieval havia rom\xc3\xa0s l'\xc3\xbaltima part de la seva vida, la qual cosa li va causar una gran impressi\xc3\xb3. En aquest punt, es va sentir cridada a dedicar la seva vida a la Unitat dels cristians. Va retornar breument a Nova York, per tornar a Roma immediatament, on, el 25 de mar\xc3\xa7 de 1904 va ser rebuda com a hoste per les religioses del monestirCarmelita de Roma. Va sol\xc2\xb7licitar a la Santa Seu\xc2\xa0perm\xc3\xads per fer els vots mon\xc3\xa0stics sota la regla de l'ordre que Br\xc3\xadgida havia fundat, la qual havia tingut una pres\xc3\xa8ncia prominent a l'Esgl\xc3\xa9sia a Su\xc3\xa8cia abans que la Reforma Protestant s'assent\xc3\xa9s al pa\xc3\xads. Va rebre perm\xc3\xads especial del papa Pius X el 1906, quan va adoptar l'h\xc3\xa0bit religi\xc3\xb3s, incloent el seu element distintiu d'una corona de plata._NEWLINE_Hesselblad va intentar fer reviure l'inter\xc3\xa8s tant per l'ordre, com per la seva fundadora, tant a Su\xc3\xa8cia com a Roma, amb el prop\xc3\xb2sit d'establir un monestir de l'ordre en el lloc on Br\xc3\xadgida havia viscut, no obstant aix\xc3\xb2 no va tenir volunt\xc3\xa0ries dels pocs monestirs brigidins que encara existien. Va renunciar llavors a la intenci\xc3\xb3 de seguir el cam\xc3\xad de vida ja establert per a l'Orde, va proposar un de nou que inclogu\xc3\xa9s la cura dels malalts. Se li van unir tres joves angleses, que va rebre el 9 de novembre de 1911, i amb les quals es va establir la nova congregaci\xc3\xb3. La seva missi\xc3\xb3 particular era l'oraci\xc3\xb3 i el treball, especialment per la unitat dels cristians escandinaus amb l'Esgl\xc3\xa9sia Cat\xc3\xb2lica. _NEWLINE_Mary Elizabeth Hesselblad va tornar a la seva p\xc3\xa0tria el 1923, on va poder establir una comunitat a Djursholm i treballar atenent els malalts pobres. La nova congregaci\xc3\xb3 va cr\xc3\xa9ixer i va haver-hi diverses fundacions en els seg\xc3\xbcents anys.  El 1931, va obtenir la casa de Santa Br\xc3\xadgida a Roma per a la seva nova congregaci\xc3\xb3. Es va fer una nova fundaci\xc3\xb3 a l'\xc3\x8dndia el 1937, la qual va apropar noves membres._NEWLINE_Durant la Segona Guerra Mundial es va dedicar a treballar a favor del poble rom\xc3\xa0 i principalment a oferir refugi a diverses fam\xc3\xadlies de jueus perseguits. Tamb\xc3\xa9 va treballar en el di\xc3\xa0leg interreligi\xc3\xb3s i contra el racisme i se la va con\xc3\xa8ixer com \xc2\xabla segona Br\xc3\xadgida\xc2\xbb._NEWLINE_Va morir a la Casa de Santa Br\xc3\xadgida el 24 d'abril de 1957, despr\xc3\xa9s d'una vida dedicada a unir Su\xc3\xa8cia i Roma.\n_START_SECTION_\nCanonitzaci\xc3\xb3\n_START_PARAGRAPH_\nEl proc\xc3\xa9s de canonitzaci\xc3\xb3 va comen\xc3\xa7ar a Roma el 1987 i va concloure el seu treball el 1990. Durant aquest per\xc3\xadode, la Congregaci\xc3\xb3 per a les Causes dels Sants va aprovar la causa i li va concedir el t\xc3\xadtol de Servent de D\xc3\xa9u el 4 de febrer de 1988._NEWLINE_El proc\xc3\xa9s dioces\xc3\xa0 va ser ratificat el 21 de juny de 1991, amb la qual cosa es va permetre la presentaci\xc3\xb3 de la Positio a Roma per a la seva continuaci\xc3\xb3. El papa Joan Pau II la va proclamar venerable el 26 de mar\xc3\xa7 de 1999, despr\xc3\xa9s de recon\xc3\xa8ixer que havia viscut les virtuts de la vida cristiana en grau heroic._NEWLINE_El miracle necessari per a la seva beatificaci\xc3\xb3 va ser investigat el 1996 i va rebre la ratificaci\xc3\xb3 el 17 d'octubre de 1998. El papa ho va aprovar l'any 2000 i va procedir a la seva beatificaci\xc3\xb3 el 9 d'abril del mateix any._NEWLINE_El 14 de desembre de 2015, el papa Francesc\xc2\xa0va aprovar el segon miracle atribu\xc3\xaft a la beata. El 15 de mar\xc3\xa7 de 2016 es va decidir de canonitzar-la el 5 de juny.\n_START_SECTION_\nYad Vashem\n_START_PARAGRAPH_\nEl 2004, el Yad Vashem la va recon\xc3\xa8ixer com a Just entre les Nacions, a causa del seu treball d'ajuda als jueus durant la Segona Guerra Mundial."